Leder Games

**Leder Games** er et brettspillselskap eid av Patrick Leder, basert i Saint Paul i USA. Det er mest kjent for publisering av asymmetriske spill som *[[Root (brettspill)|Root]]* og ** – begge designet av Cole Wehrle. Brettspillene utgitt av Leder Games er vanligvis (per 2023) illustrert av Kyle Ferrin.

## Historie
Leder Games ble etablert av Patrick Leder i 2014. Leder hadde drevet med brettspilldesign som en hobby siden 2001, tatt utdanning i engelsk og psykologi ved Hamline University og sluttet i sin jobb innen databaseprogrammering ved Macalester College i 2016 for å jobbe med det nye selskapet.

## Forretningsmodell
Leder Games bruker plattformen Kickstarter som både et finansierings- og markedsføringsverktøy. Selskapet fokuserer på å utgi færre, men større spill for å bygge forventninger, i stedet for å utgi en stor mengde spill hvert år. I motsetning til mange andre brettspillselskaper, bygger selskapet opp et arbeidslag med mer permanente og bedre betalte ansatte, i stedet for å hyre midlertidige arbeidere for hvert oppdrag.

## Spill
Titlene til Leder Games-spillene er som regel på fire bokstaver.

### ''Vast'' (2015)
Selskapet utga sitt første spill i 2015, *Vast: The Crystal Caverns*. I spillet skal en ridder forsøke å beseire en drage i en hule, der spillerne kan spille som dragen, ridderen, en armé med ''gobliner'', en tyv eller selve hula. Det var det første spillet som ble finansiert gjennom en Kickstarter-kampanje, der de først etterspurte USD 40&nbsp;000, men nådde eventuelt 150&nbsp;000. Andre opplag samlet 500&nbsp;000 på plattformen.

Brettspillet fikk oppfølgere – *Vast: The Mysterious Manor*, *Vast: The Fearsome Foes* og *Vast: Haunted Hallways*.

### ''Root'' (2018)

Leder Games utga i 2018 *Root: A Game of Woodland Might and Right*, det første som ble designet av Wehrle. Spillet har fire utvidelser:

* *Root: The Riverfolk Expansion* (2018)
* *Root: The Underworld Expansion* (2020)
* *Root: The Clockwork Expansion* (2020)
* *Root: The Marauder Expansion* (2022)

En digitalutgave fra Dire Wolf Digital ble utgitt i 2020 og et bordrollespill basert på originalspillet ble utgitt i 2021. *Path*, et brettspill fra Patrick Leder med åpen verden i samme univers som *Root* var under utvikling i desember 2022.

### ''Oath'' (2020)
*Oath: Chronicles of Empire and Exile* er et spill om intergenerasjonelle maktkamper, utviklet av Wehrle siden 2018 og utgitt av Leder Games i 2020. I 2022 kunngjorde Wehrle and Leder Games hadde en utvidelse til spillet under utvikling.

### ''Fort'' (2021)
*Fort* er et kortbyggingspill designet av Grant Rodiek, tematisert rund barn som konkurrerer om å bygge det beste fortet. Det er en omtematisert versjon av *SPQF*, et spill utgitt av Rodieks Hyperbole Games som opprinnelig handlet om et kongerike med skogsdyr inspirert av Romerriket.

Spillet ble nominert til «Tabletop Game of the Year» (engelsk, omtrentlig «årets bordspill») ved SXSW Gaming Awards i 2021. *[[Dicebreaker]]* bemerket at det «fostrer sosiale samhandlinger og følelser framfor noe annet.»

### ''Ahoy'' (2022)
*Ahoy* er et brettspill med pirattema – designet av Greg Loring-Albright – som involverer fire separate fraksjoner, der to kjemper over å kontrollere et utvidende havkart, mens de andre får poenger av å plukke opp og levere gods.

*Dicebreaker* kalte spillet en «nybegynnervennlig» versjon av *Root*, ettersom det er raskere å spille og lettere å forstå, men at det «mangler den brutale politikken og langtidsstrategien som gjorde *Root* så unikt.» Game Informer satte spillet på en liste over de beste brettspillene i 2022.

### ''Arcs'' (2024)
*[[Space opera]]*-spillet *Arcs* ble utgitt i 2024. Det er et 4X kampanjebasert spill designet av Wehrle, der spillerne konkurrerer for å gjenopprette et døende rike.

## Utmerkelser

### Origins Awards

* «Game of the Year» 2019 – *Root*, designet av Cole Wehrle
* «Best Board Game» 2019 – *Root*, designet av Cole Wehrle
* «Fan Favourite Board Game» 2019 – *Root*, designet av Cole Wehrle

Origins-prisene mottatt av Leder Games ble senere gitt tilbake i 2020, på grunn av bekymringer rundt Game Manufacturers Association og støtte til BIPOC-fellesskapet.

### SXSW Gaming Awards

* «Tabletop Game of the Year» 2019 – *Root*, designet av Cole Wehrle

### American Tabletop Awards

* «Complex Games» 2019 – *Root*, designet av Cole Wehrle

### Charles S. Roberts Awards

* «Best Science-Fiction or Fantasy Board Wargame» 2021 – *Oath: Chronicles of Empire and Exile*, designet av Cole Wehrle

### Golden Geek Awards

* «Most Innovative Board Game» 2021 – *Oath: Chronicles of Empire and Exile*, designet av Cole Wehrle

## Referanser


## Eksterne lenker
* 
*